Viðræður við Samninganefnd ríkisins eru áfram í gangi Vinnuhópur sem hefur það að markmiði að endurskoða vinnutíma vaktavinnumanna hefur aftur hafið störf og á BSRB / SLFÍ fulltrúa í þeim hópi . Niðurstaða úr vinnu vaktavinnuhópsins mun ráða miklu um áframhald kjarasamningaviðræðna við ríkið . Viðræður munu halda áfram fram að jólum , en að mati samninganefnda er nokkuð ljóst er að ekki mun takast að semja um nýjan kjarasamning við ríkið fyrir áramót . Markmiðið er að ganga frá samningi sem felur í sér bætt launakjör , starfsumhverfi og betri vinnutíma og að nýr kjarasamningur sé bæði til þess fallinn að halda sjúkraliðum í starfi og fjölga í stéttinni . Sjúkraliðafélagið mun áfram halda félagsmönnum upplýstum um gang viðræðna eins og hægt er , en vegna trúnaðarskyldu sem ríkir á milli samningsaðila er ekki hægt að skýra nákvæmlega frá innihaldi samningaviðræðna meðan á þeim stendur .